
Riigihanke „Narva linna haljasalade hooldustööd 2011” 
avatud hankemenetluse korraldamine 

1. Asjaolud ja menetluse käik
Narva linna haljasalade hooldustööde teostamiseks perioodil 01.05.2011 – 31.12.2011 sõlmiti 14.04.2011.a. AS-ga Narva Bussiveod sisetehing nr. 57. Kuna AS Narva Bussiveod ei ole võimeline kohaselt täitma sisetehingu nr 57 nõudeid, otsustas Narva Linnavalitsus muuta sisetehingu nr. 57 tingimusi ja kuulutada välja avatud riigihange haljasalade hooldustööde teostamiseks viies piirkonnas perioodil 01.10.2011 – 31.12.2011. linna eelarves ette nähtud vahendite piires. 
Hankedokumendid on  vastavalt Narva Linnavalitsuse 08.03.2006.a määruse nr 298 „Riigi-hangete läbiviimise reglement“ §-dele 4 ja 5, Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud.

2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muuhulgas hankija poolt teenuste tellimine. 
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 
Haldusmenetluse seaduse [HMS] § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse sätted. Riigihankemenetlus on avalik-õiguslik menetlus, mis on allutatud vahendatud halduskohtulikule kontrollile. Seega ei ole käesoleva korralduse puhul tegemist haldusorgani poolt haldusülesande täitmisel avalik-õiguslikus suhtes üksikjuhtumi reguleerimiseks antud, isiku õiguste või kohustuste tekitamisele, muutmisele või lõpetamisele suunatud eksternse õigusaktiga, mistõttu „Riigihangete läbiviimise reglemendi“ §-s 6 nimetatud linnavalitsuse korraldusele ei laiene haldusmenetluse sea-duses haldusaktidele sätestatud imperatiivsed nõuded (vorm, vaidlustamisviide jms). 
3.
Otsus
3.1. 
Algatada riigihanke „Narva linna haljasalade hooldustööd 2011“ avatud hankemenetlus, vastavalt lisatud hankedokumentidele.
3.2. 
Määrata ülalnimetatud riigihankes hankijaks Narva Linnavalitsuse Linnavara- ja Majandusamet ning riigihanke eest vastutavaks isikuks kommunaalmajandusosakonna heakorra- ja haljastusteenistuse peaspetsialist Ljudmila Morina.
3.3.
Volitada Narva Linnavalitsuse Linnavara- ja Majandusametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga hankeleping.
3.4.
Vähendada 14.04.2011.a. AS-ga Narva Bussiveod sõlmitud sisetehingu nr. 57 mahtusid riigihankes raames tellitavate mahtude võrra alates hankelepingu jõustumisest.
4. 
Rakendussätted

4.1.
Korraldus jõustub seaduses sätestatud korras.
4.2.
Narva Linnakantseleil teha korraldus teatavaks Narva Linnavalitsuse Linnavara- ja Majandusametile ja AS-le Narva Bussiveod.

4.3.
Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

